**আখের পোকা দমন ব্যবস্থাপনা**

**আগষ্ট (শ্রাবণ-ভাদ্র)**

আগষ্ট (শ্রাবণ-ভাদ্র) মাসে ইক্ষুর জমিতে সাধারণত ৬টি পোকার আক্রমণ দেখা যায়।

যেমনঃ ডগার মাজরা পোকা, কান্ডের মাজরা পোকা, গোড়ার মাজরা পোকা, পাইরিলা লিফ হপার, উলি এফিস এবং সাদা ক্ষুদে মাকড়।

* **ডগার মাজরা পোকার দমন ব্যবস্থাপনাঃ**

১। নিয়মিত আগাছা দমন করতে হবে।

২। জমিতে জমে থাকা অতিরিক্ত পানি নিষ্কাষণ করতে হবে।

৩। আখের গোড়ায় মাটি দিতে হবে।

* **কান্ডের মাজরা পোকার দমন ব্যবস্থাপনাঃ**

১। কান্ডের মাজরা পোকা আক্রান্ত জমিতে ডিম্ব পরজীবী বোলতা *ট্রাইকোগ্রামা কাইলোনিস* প্রতি সপ্তাহে হেক্টর প্রতি

 ৫০,০০০ অবমুক্ত করতে হবে।

২। পুরানো শুকনো পাতাগুলো গাছ থেকে ছড়িয়ে জড়ো করে পুড়িয়ে অথবা মাটির নীচে পুতে ধ্বংস করতে হবে।

৩। জমিতে জমে থাকা অতিরিক্ত পানি নিষ্কাষণ করতে হবে।

৪। কীটনাশকের সাহায্যে কান্ডের মাজরা পোকা দমনের জন্য পোকার আক্রমণ শতকরা ১০ ভাগের বেশি হলে কারটাপ জাতীয় দানাদার কীটনাশক যেমনঃ নকোটাপ ৬জি হেক্টর প্রতি ৫০ কেজি আখের সারির উভয় পাশে অগভীর নালা কেটে গাছের গোড়ায় ও নালায় ছিটিয়ে প্রয়োগ করার পর মাটি দিয়ে ঢেকে দিতে হবে। মাটিতে জোঁ থাকতে হবে। মাটি ভেজা না থাকলে সেচ দিতে হবে। অথবা কীটনাশক ভিরতাকো ৪০ ডব্লিউজি (থায়োমেথাক্সাম + ক্লোরাণট্রানিলিপ্রোল) হেক্টর প্রতি ৩০০ গ্রাম পানির সাথে মিশিয়ে গাছের ডগা **থেকে গোড়া পর্যন্ত সিঞ্চন করতে হবে** (প্রতি লিটার পানির সাথে ০.৩০ গ্রাম ভিরতাকো মিশাতে হবে)।

* **গোড়ার মাজরা পোকার দমন ব্যবস্থাপনাঃ**

১। নিয়মিত আগাছা দমন করতে হবে।

২। পুরানো শুকনো পাতাগুলো গাছ থেকে ছড়িয়ে জড়ো করে পুড়িয়ে অথবা মাটির নীচে পুতে ধ্বংস করতে হবে।

৩। আক্রমণ বেশি হলে জমিতে সেচ দিয়ে পানি ১ সপ্তাহ আটকে রাখতে হবে।

৪। আখের গোড়ায় মাটি দিতে হবে।

* **পাইরিলা লিফ হপার পোকার দমন ব্যবস্থাপনাঃ**

১। পাতাসহ ডিমের গাদা কেটে জড়ো করে মাটির নীচে পুতে ধ্বংস করতে হবে।

২। পরজীবি ইপিরিকানিয়া অধিক আছে এমন জমি থেকে কম ইপিরিকানিয়া আছে বা নাই এমন জমিতে তাদের ডিমের গাদা বা পুত্তলি পাতাসহ কেটে বিস্তারের মাধ্যমে পাইরিলা দমন করা সম্ভব।

* **উলি এফিসের** **দমন ব্যবস্থাপনাঃ**

জমিতে এই পোকার আক্রমণ বেশি হলে কীটনাশক নাইট্রো ৫০৫ ইসি প্রতি লিটার পানিতে ১.৫ এমএল হারে মিশিয়ে স্প্রে করতে হবে।

* **সাদা ক্ষুদে মাকড় পোকার দমন ব্যবস্থাপনাঃ**

১। আক্রান্ত পাতাগুলো কেটে জড়ো করে মাটির নীচে পুতে ধ্বংস করতে হবে।